text: Lastbiler var igen i problemer på E45
  01 marts 2018 kl. 08.17
  Torsdag morgen var lastbiler atter årsag til kø og forsinkelser på motorvej E45. I forhold til ugens tidligere dage var uheldene rykket længere mod syd på motorvejen.
  
  Omkring Aabenraa var lastbiler involveret i uheld. Der skete dog kun materielle skader. En lastvogn hang over midter-autoværnet på motorvejen lige nord for afkørsel 72 Stubbæk. 
  Som tilfældet var både tirsdag og onsdag morgen gav uheldene lange køer og forlænget køretid for de øvrige trafikanter. 
  Klokken 09.30 meddelte Syd- og Sønderjyllands Politi, at al unødig udkørsel i Tønder kommune og Haderslev kommune ikke længere frarådes. Her er vejnettet ryddet, og det fyger ikke i øjeblikket.
  I Sønderborg og Aabenraa kommuner fraråder politiet fortsat al unødig udkørsel. Man kan altså godt køre til og fra arbejde, skole etc. Alle de primære veje er ryddede, men man skal forvente drivedannelse på mindre og uryddede veje. Det fyger, og der er glat.
  Lastvognen, som kørte ind i midterautoværnet på Sønderjyske Motorvej nord for afkørsel 72 skal fjernes. Da trafikken nu er lav, gør vi det nu og leder herunder nordgående trafik af ved afk. 72 og på igen ved tilkørsel 71. Vagtchefen. #politidk
  
  
  